text: [{"text_idx": "#000002", "text": "Tipparin i\u0301 dag er ein B36ari um ein ha\u0301ls. Hann er ein i\u0301\u00f0in fjeppari, i\u00f0 fylgir hvi\u0301ta felagnum kring alt landi\u00f0. Hann var eisini ein, i\u00f0 var vi\u00f0 at stovna White Tigers, fjepparafelagi\u00f0 hja\u0301 B36. P\u00e6tur Ey\u00f0unsson Jensen hevur ikki havt eina gl\u00e6siliga fo\u0301tbo\u0301ltsti\u0301\u00f0. Hann hevur fyri ta\u00f0 mesta sp\u00e6lt fyri tri\u00f0besta li\u00f0num hja\u0301 B36 og hann hevur eisini havt okkurt legg i\u0301 Fram. St\u00f8rsta l\u00f8tan hja\u0301 P\u00e6turi a\u0301 v\u00f8llinum mann vera, ta\u0301 hann i\u0301 1998 skora\u00f0i einasta ma\u0301li\u00f0 heima a\u0301 Sandi i\u0301 einum 0-1 sigri til teir tri\u00f0bestu hja\u0301 B36. Ta\u00f0 er eitt ma\u0301l meira, enn hvat undirrita\u00f0i hevur skora\u00f0."}, {"text_idx": "#000004", "text": "Sy\u00f0sta felagi\u00f0 i\u0301 landinum er somulei\u00f0is kla\u0301rt veikasta li\u00f0 i\u0301 Effo-deildini. Og ta\u0301 stu\u00f0ulssp\u00e6larar fa\u0301a s\u00e6r leikbann hv\u00f8nn dyst, ja, so er torf\u00f8rt at fa\u0301a ney\u00f0ug stig. Si\u0301ggi fyri m\u00e6r, at va\u0301gbingar og sumbingar fara so beint ni\u00f0ur aftur vi\u00f0 metla\u0301gum stigatali i\u0301 bestu deildini. AB vinnur to\u0301 bert vi\u00f0 ti\u0301 eina ma\u0301linum i\u0301 j\u00f8vnum dysti. FCS \u2013 AB 1-2"}, {"text_idx": "#000005", "text": "Ve\u00f0urfors\u00f8gnin sigur, at vindur ver\u00f0ur a\u0301 Ei\u00f0inum leygardagin. AB hevur sp\u00e6lt 2-3 dystir i\u0301 va\u0301na li\u0301kindum og hagt\u00f8lini siga, at AB sp\u00e6lir javnar dystir ta\u0301. Ho\u0301ast okkurt leikbann i\u0301 einari sera truplari byrjan, hevur FCS ein grei\u00f0an fyrimun a\u0301 Ei\u00f0inum, og teir fara at vi\u0301sa, at NSI\u0301-dysturin ikki er eitt eind\u00f8mi. I\u0301 ringum ve\u00f0urli\u0301kindum eru ta\u00f0 tilvildin, i\u00f0 r\u00e6\u00f0ur, eg v\u00e6nti, at FCS f\u00e6r si\u0301n fyrsta sigur vi\u00f0 einum dey\u00f0bo\u0301lti i\u0301 undanvindinum. FCS-AB 1-0"}, {"text_idx": "#000006", "text": "B\u00e6\u00f0i li\u00f0ini tykjast at hava ta\u00f0 trupult. Fuglfir\u00f0ingar gj\u00f8rdu to\u0301 si\u0301na skyldu i\u0301 steypakappingini og fingu somulei\u00f0is Clayton i\u0301 gongd. KI\u0301, hinvegin, hevur nu\u0301 ikki vunni\u00f0 i\u0301 fy\u0301ra dystum, i\u0301rokna\u00f0 tapi\u00f0 vi\u00f0 Marga\u0301ir 2. pa\u0301skadag. Mikkjal Thomassen \u00e6tlar s\u00e6r ein sigur nu\u0301, men ta\u00f0 ver\u00f0ur ikki i\u0301 Fuglafir\u00f0i. I\u0301F-KI\u0301 2-2"}, {"text_idx": "#000007", "text": "Hv\u00f8rki av li\u00f0unum fer at kanna s\u00e6r bitan, a\u0301\u00f0renn hann er sv\u00f8lgdur. Hv\u00f8rki li\u00f0i\u00f0 hevur ra\u0301\u00f0 at tapa, og hetta fer at merkja dystin. Um onki ma\u0301l kemur i\u0301 fyrru helvt av fyrra ha\u0301lvleiki, so v\u00e6nti eg ikki, at naka\u00f0 ma\u0301l kemur yvirh\u00f8vur. KI\u0301 er eitt felag, sum ynskir at sp\u00e6la undirhaldandi, men ta\u00f0 hevur ikki ligi\u00f0 til h\u00f8gra beini\u00f0 hja\u0301 teimum i\u0301 a\u0301r. I\u0301F hevur ikki sp\u00e6lt til si\u0301tt besta, og eg v\u00e6nti, at u\u0301tgangsst\u00f8\u00f0i\u00f0 mo\u0301ti KI\u0301 er kompromisleyst verjusp\u00e6l. Ta\u00f0 kemur onki ma\u0301l i\u0301 dystinum. Fyri a\u0301sko\u00f0aran ver\u00f0ur ta\u00f0 eins fri\u00f0s\u00e6lt sum at hyggja u\u0301t gj\u00f8gnum gluggan eftir einum staraflokki, i\u00f0 etur brey\u00f0molar 1.pa\u0301skadag, me\u00f0an KVF sp\u00e6lir eitt morgunlestrarmaraton i\u0301 bakgrundini. I\u0301F-KI\u0301 0-0"}, {"text_idx": "#000008", "text": "Kl\u00e6mint Olsen er eins og i\u0301 fj\u00f8r i\u0301 go\u0301\u00f0um ma\u0301lhy\u0301ri. Ti\u0301verri fyri hann og NSI\u0301, so er to\u0301 bert talan um botnli\u00f0ini, hann megnar skora i\u0301mo\u0301ti. HB hevur als ikki veri\u00f0 yvirbevi\u0301sandi, men teir gera ta\u00f0 ney\u00f0uga, sum skal til, og Fro\u0301\u00f0i Benjaminsen skorar einasta og avgerandi ma\u0301li\u00f0. NSI\u0301 \u2013 HB 0-1"}, {"text_idx": "#000009", "text": "HB fer at vinna ein HB-sigur, ein HB-sigur sum eg v\u00e6nta\u00f0i at teir fo\u0301ru at vinna mo\u0301ti TB. NSI\u0301 fer at hava bo\u0301ltin meira, men HB fer at fa\u0301a einastu ma\u0301lini i\u0301 dystinum, og dysturin fer i\u0301 si\u0301nari heild at koyra a\u0301 fyritreytirnar hja\u0301 havnarli\u00f0num. NSI\u0301 er gott, men HB ver\u00f0ur eitt vet betri. NSI\u0301-HB 0-2"}, {"text_idx": "#000011", "text": "EB/Streymur er sterkt i\u0301 Sundalagnum, og FM-bi\u00f0lanir u\u0301r Eysturkommunu fara als ikki at fa\u0301a ta\u00f0 l\u00e6tt. Eg v\u00e6nti, at dysturin ver\u00f0ur javnur at byrja vi\u00f0, men sum hann li\u0301\u00f0ur mo\u0301ti endanum, fara profilanir u\u0301r Vi\u0301kingi at hava avgerandi munin, og teir hava teir bestu landsli\u00f0sleikararnar i\u0301 landinum, og so eru vi\u0301kingar ikki so at syfta, Lava og Olsen fa\u0301a hv\u00f8r si\u0301tt ma\u0301l. EB/Streymur-Vi\u0301kingur 0-2"}, {"text_idx": "#000012", "text": "Li\u00f0ini hittust eisini i\u0301 L\u00f8gmanssteypinum, har B36 vann tepurt 2-1. Steypadystir eru mangan \u00f8\u00f0rvi\u0301si enn landskappingardystir, men TB vi\u0301sti, at teir saktans kunnu bi\u0301ta fra\u0301 s\u00e6r. Meti to\u0301 heimali\u00f0i\u00f0 og f\u00f8royameistararnar u\u0301r B36 eru ov sterkar til tv\u00f8ra\u0301menn i\u0301 Gundadali. Lukasz Cieslewicz tvey ma\u0301l aftur og Ibrahima Camara hitt i\u0301 munandi tryggari sigri hesufer\u00f0. B36 \u2013 TB 3-0."}, {"text_idx": "#000013", "text": "Lukasz Cieslewicz (ta\u00f0 er ikki bara bara at stava hatta) hevur alsto\u0301ran ty\u0301dning fyri B36, ta\u00f0 er hann, sum ger, at B36 er eitt meistarali\u00f0, og ti\u0301 ma\u0301 TB leggja no\u0301gv fyri at ste\u00f0ga honum og eisini demma fyri renningunum hja\u0301 Ibrahima Camara. Um Martin Tausen f\u00e6r r\u00e6tta fo\u0301tin u\u0301r songini sunnumorginin, kann hann saktans byrgja fyri a\u0301gangandi flytingunum hja\u0301 Lukasz. Eg giti, at Hagbert hevur lumpa\u00f0 Klakstein undan dystinum. TB sp\u00e6ldi ikki vi\u00f0 sterkasta li\u00f0inum i\u0301 steypadystinum, og hetta fer at merkja ta\u00f0 taktiska uppleggi\u00f0 hja\u0301 vertunum, har Arthur og Adu ver\u00f0a i\u0301 mi\u00f0deplinum. Hetta fer at vi\u0301sa seg at ver\u00f0a achillies-h\u00e6lurin hja\u0301 teimum hvi\u0301tu. Eg v\u00e6nti javnleik. B36-TB 1-1"}]